Agisight/tyv-rus-200k huggingface dataset:
Тувинский: Ыдыктыг Башкы калбак номчукчуларга-даа, буддизмни ханыладыр өөренип турарларга-даа дыка хөй номну парладып үндүрген.
Русский: Его Святейшество опубликовал множество книг – как для широкого круга читателей, так и для тех, кто проявляет углубленный интерес к буддизму.
Тувинский: А бо номда ол Тибеттиң сүлде-сүзүк практикаларының хөй чүс чыл болган чаңчылдарын шинчилээн.
Русский: В настоящей книге он прослеживает многовековые традиции духовных практик Тибета.
Тувинский: Далай-Лама угаанның тодазынга база сеткил-сагыштың чаартылгазынга чедире бээр сүлде-сүзүк оруу-биле канчаар чоруурун бодунуң дуржулгазын барымдаалап алгаш, сүмелеп турар.
Русский: Далай-Лама, исходя из собственного опыта советует, как идти по духовному пути, ведущему к ясности ума и эмоциональному преображению.
Тувинский: Ооң-биле Далай-Лама амыдыралывысты канчап ужур-утка-биле долдурарын биске көргүскени ол.
Русский: Тем самым он показывает нам, как наполнить нашу жизнь смыслом.
Тувинский: Бистиң таныжылгавыстың бүгү үжен чылының дургузунда, Ыдыктыг Башкының ол практикаларга бодунуң ханы алыс бүдүжүнден хаара туттуруп чоруурун хайгаарап көрүп келдим.
Русский: В течение всех тридцати лет нашего знакомства, я наблюдаю, как Его Святейшество проникается этими практиками всей глубиной своего существа.
Тувинский: Он чыл дургузунда Далай-Ламаның АКШ, Канада, Индонезия, Сингапур, Малайзия, Австралия, Великобритания болгаш Швейцарияга лекциялар номчуур чоруктарынга кол очулдурукчузу болуп келген мен.
Русский: В течение десяти я состою главным переводчиком Далай-Ламы в лекционных поездках по США, Канаде, Индонезии, Сингапуру, Малайзии, Австралии, Великобритании и Швейцарии,
Тувинский: Шак бо кайгамчык – чүве эндевес, энерелдиг, хөглүг кижи ылап-ла тибет культурага кижизиттинген деп билип алыры биске чугула.
Русский: Для нас важно понимать, что этот удивительный человек – проницательный, сострадательный, веселый – воспитан именно тибетской культурой.
Тувинский: Ол культурага чырык черниң эң улуг кайгамчык чүүлдериниң бирээзинге дег хамааржыр ужурлуг бис.
Русский: Мы должны относиться к ней как к одному из величайших чудес света.
Тувинский: Джеффри Хопкинс, философия эртемнериниң доктору, Вирджиния штатта университеттиң тибетология профессору.
Русский: Джеффри Хопкинс, доктор философских наук, профессор тибетологии университета штата Вирджиния.
Тувинский: Эге сөс
Русский: Предисловие
Тувинский: Амыр-тайбыңның болгаш буянның делегейде хереглели
Русский: Потребность в мире и доброте
Тувинский: Делегейниң янзы-бүрү черлеринге аян-чорук кылып, улус-биле харылзажып чорумда, бис – чаңгыс өг-бүлениң кежигүннери бис деп эскериг кажанда-даа тыптып кээр турган.
Русский: Когда я путешествую по различным уголкам мира и общаюсь с людьми, у меня всякий раз возникает ощущение, что мы – члены одной семьи.
Тувинский: Бир дугаар ужуражып турар-даа болзувусса, мен ол улустуң кайызын-даа эш тыртар мен.
Русский: Пусть даже мы встречаемся впервые, я вижу в каждом из них друга.
Тувинский: Шынын чугаалаарга, бис шупту эки таныжар бис.
Русский: Да и по правде говоря, все мы хорошо знакомы.
Тувинский: Чүге дээрге бис – кижилер болгай бис, кол сорулгаларывыс база бир дөмей, оон ыңай аас-кежикти дилеп чоруур бис база хилинчек көөр хөңнүвүс чок.
Русский: Ведь мы – люди и основные цели у нас одни и те же, а также мы ищем счастья и не желаем страдать.
Тувинский: Аас-кежикче ийи орук
Русский: Два пути к счастью
Тувинский: Аас-кежикче ийи орук-биле чеде берип болур.
Русский: К счастью можно прийти двумя путями.
Тувинский: Бирги орук – даштыкы.
Русский: Первый путь – внешний.
Тувинский: Эки чурттаар чер, эки идик-хеп, сеткил-сагышка артык тааржыр эш-өөр тып алгаш, бис ол азы өске деңнелге аас-кежикти азы күзел ханарын чедип ап болур бис.
Русский: Приобретая лучшее жилище, лучшую одежду, более приятных друзей, мы можем в той или иной степени обрести счастье и удовлетворение.
Тувинский: Ийиги орук – сүлде-сүзүк сайзыралының оруу.
Русский: Второй путь – это путь духовного развития.
Тувинский: Ол иштики аас-кежиин чедип алыр арганы бээр.
Русский: Он позволяет достичь счастья внутреннего.
Тувинский: Ынчалза-даа ол ийи арга дең үнелиг эвес.
Русский: Однако эти два подхода не равноценны.
Тувинский: Даштыкы аас-кежик, иштикизи чок болза, үр уламчылап шыдавас.
Русский: Внешнее счастье без внутреннего не может длиться долго.
Тувинский: Бир эвес амыдырал силерге караңгы өңнер-биле чуруттунар болза, сеткил-чүрээңерге бир-ле чүүл четпес болза, канчаар-даа каас-коя чурттап чорзуңарза, аас-кежиктиг болбас силер.
Русский: Если жизнь рисуется вам в черных красках, если вашему сердцу чего-то недостает, вы не будете счастливы, какой бы роскошью себя ни окружили.
Тувинский: А бир эвес иштики тайбыңны чедип алган болзуңарза, эң-не аар-берге байдалдарда безин аас-кежикти тып алыр силер.
Русский: Но если вы достигли внутреннего спокойствия, то можете обрести счастье даже в самых тяжелых условиях.
Тувинский: Эт-хөреңгиниң чедимчелии чамдыкта боду мөрүнде кандыг-бир берге айтырыгны шиитпирлээринге дузалап болур, ынчалза-даа ол орнунга өске берге айтырыгны тургузар.
Русский: Материальное благополучие само по себе иногда способно помочь решить какую-то проблему, но взамен оно создает другую.
Тувинский: Бир кижи бай, эртем-билии шыырак, ниитилелде бедик байдал ээлеп турар дижик.
Русский: Скажем, человек может быть богат, хорошо образован, занимать высокое положение в обществе.
Тувинский: Ындыг болза-даа аас-кежик ону оюп эрте бээр, ынчангаш ол оожургадыр эм ижип, эмин эрттир арагалап эгелээр.
Русский: Однако счастье обходит его стороной, и вот уже он начинает принимать успокоительное и злоупотреблять спиртным.
Тувинский: Аңаа үргүлчү бир-ле чүве четпес болур.
Русский: Ему все время чего-то недостает.
Тувинский: Ол биеэги хевээр бир чүве дээш сеткили ханмастап, наркотиктер азы арагадан камгалал тып алыр болур.
Русский: Он по-прежнему чем-то не будет удовлетворен и будет находить спасение в наркотиках или в бутылке.
Тувинский: Өске талазында, акшазы хөй эвес болгаш, ол дээш сагыш човаар хире эвес улус турар – олар амыр-дышка таалап ханар.
Русский: С другой стороны, встречаются люди, у которых не так много денег, чтобы за них волноваться, – и они наслаждаются покоем.
Тувинский: Эт-хөреңги талазы-биле ядыы боттары, ындыг улус дөмей-ле сеткили ханган, аас-кежиктиг болур.
Русский: Бедные в материальном плане, такие люди всё же довольны и счастливы.
Тувинский: Угаанны шын хөөн киирери деп чүве ол-дур.
Русский: Вот что значит правильный умственный настрой.
Тувинский: Эт-хөреңгиниң чедимчелии кажанда-даа боду мөрүнде кижиниң хилинчек-човалаңының берге айтырыын бүрүнү-биле шиитпирлеп шыдавас.
Русский: Материальный достаток сам по себе никогда не сможет полностью решить проблему человеческого страдания.
Тувинский: Мээң номчукчуларым, бо номга мен үндезин дөзү үе-дүпче кире берген үнелиг тибет методикалар-биле таныжарын саналдап тур мен.
Русский: В этой книге я предлагаю вам, мои читатели, ознакомиться с ценными тибетскими методиками, корни которых уходят в далекое прошлое.
Тувинский: Ол методикаларны хүннүң-не ажыглаары угаанны оожургадырын чедип алыр арганы бээр.
Русский: Ежедневное применение этих методик позволяет достичь умиротворенности ума.
Тувинский: Силерниң угаан-чүрээңер амыр-дышты чедип аары билек, дүвүрээзин болгаш мөгүдээшкин боттары чайгаар арлып чиде бээр.
Русский: И как только ваши ум и сердце обретут покой, смятение и тревога уйдут сами собой.
Тувинский: Ынчан боттарыңарны аас-кежиктиг кылдыр медереп билир силер.
Русский: И вы почувствуете себя счастливее.
Тувинский: Болуп эрткен өскерилгелер силерниң өске улус-биле харылзааңарже салдар халдадыр.
Русский: Происшедшие изменения отразятся на ваших отношениях с другими людьми.
Тувинский: А эки кижи апаргаш, бодуңарның чуртуңарның эки хамаатызы болгаш алызында барып делегейниң эки хамаатызы апаар силер.
Русский: А став лучше как человек, вы станете лучше как гражданин своей страны и в конечном счете – как гражданин мира.
Тувинский: Буян сеткил.
Русский: Доброта.
Тувинский: Бис шупту чүнү-даа кыла албас бооп төрүттүнер бис.
Русский: Все мы рождаемся беспомощными.
Тувинский: Ада-иевистиң буян сеткили эвес болза, хөй чүве чедип алыр хамаанчок, анаа-ла дириг артып калбас бис.
Русский: Без родительской доброты мы бы не то, что не достигли многого – мы попросту не выжили бы.
Тувинский: Бир эвес бичии уруглар үргүлчү коргуп чурттар болза, оларның идегээри кым-даа чок болза, олар оон бүгү амыдыралында хилинчек көөр.
Русский: Если дети растут в постоянном страхе и им не на кого положиться, они страдают потом всю жизнь.
Тувинский: Бичии уругларның угааны аажок минниичел болганда, олар буян сеткилди онза хереглээр.
Русский: Поскольку ум маленьких детей весьма чувствителен, они особенно нуждаются в доброте.
Тувинский: Ынчаарга буян сеткил улуг улуска база херек.
Русский: Но доброта нужна и взрослым.
Тувинский: Мени сагышка тааржыр хүлүмзүрүг-биле уткуп, эки көрүп турар болза, ону аажок үнелээр мен.
Русский: Я очень ценю, когда меня встречают приятной улыбкой и искренне выражают дружеское расположение.
Тувинский: Ындыг улус, олар-биле танышпас-даа, оларның дылын билбес-даа болзумза, чүрээмни ол дораан өөрүшкү-биле бүргептер.
Русский: Такие люди, пусть даже я незнаком с ними и не понимаю их языка, мгновенно наполняют мое сердце радостью.
Тувинский: Өске талазында, бир эвес мээң-биле чаңгыс культурага кижизиттинген болгаш хөй чылдарда билирим кижиниң буян сеткили чедишпейн турар болза, ону дораан ожаап билип каар мен.
Русский: С другой стороны, если человеку, воспитанному в одной со мной культуре и много лет мне знакомому, доброты недостает, я сразу чувствую это.
Тувинский: Буян сеткил болгаш ынакшыл, ёзулуг төрел сеткил – ылап-ла улуг үнелиг чүүлдер ол-дур.
Русский: Доброта и любовь, подлинный дух родства – вот что поистине драгоценно.
Тувинский: Шак ол сеткилдер кижилерниң кожа-хелбээ амыдыраарын болдунар кылып турар, ынчангаш ниитилелге аажок чугула болурлар.
Русский: Эти чувства делают возможными само сосуществование людей и поэтому так важны для общества.
Тувинский: Кижи күчүзү.
Русский: Человеческий потенциал.
Тувинский: Бистиң кижи бүрүзүнде бодун, бодунуң “менин” быжыы-биле медереп билири бар.
Русский: У каждого из нас есть прочное ощущение себя, собственного “я”.
Тувинский: Бисти ол ышкаш ниити сорулгалар каттыштырар: бис аас-кежикче чүткүп, хилинчек көөр хөңнүвүс чок.
Русский: Нас также объединяют общие цели: мы стремимся к счастью и не хотим страдать.
Тувинский: Аңнар болгаш курт-кымыскаяк база аас-кежикче чүткүп, хилинчек көөр хөңнү чоктар.
Русский: Звери и насекомые тоже стремятся к счастью и не хотят страдать.
Тувинский: Ынчалза-даа оларда канчап оон-даа ханы аас-кежиин чедип алырыл азы хилинчек-човалаңдан адырлып аарыл деп боданыр эң ховар арга чок.
Русский: Но у них нет уникальной способности размышлять о том, как достичь более глубокого счастья или избавиться от страдания.
Тувинский: Чүгле кижилерге бодалдың күжүн берген – бисте ол күчү бар болганда, ону ажыглаар ужурлуг бис.
Русский: Только люди наделены силой мысли – у нас есть этот потенциал, и мы должны его использовать.
Тувинский: Хуу деңнелге, өг-бүле, ниитилел, нация болгаш чер-делегей кежигүнүнүң деңнелинге, эң хоралыг чүвелер хорадаары болгаш чүгле бодун бодаары болур.
Русский: На индивидуальном, на уровне члена семьи, общества, нации и планеты, самыми вредными вещами являются раздражение и эгоизм.
Тувинский: Амыдыралдың бүгү деңнелдеринге ол чүүлдер-биле таваржып турар бис.
Русский: На всех уровнях жизни мы сталкиваемся с ними.
Тувинский: Чүгле бодун бодаарының ол дугайында чугаалап турарым хевири – чүгле бодунуң “менин” ожаап билири эвес, а боду бодунче эмин эрттир мөөңнелири-дир.
Русский: Тот вид эгоизма, о котором я говорю, – это не просто ощущение своего «я», а чрезмерная сосредоточенность на себе самом.
Тувинский: Хорадаачал кижи кажанда-даа “аас-кежиктиг мен” деп бадыткавас.
Русский: Раздраженный человек никогда не станет утверждать, что он счастлив.
Тувинский: Ооң аажы-чаңының кол онза чүүлү хорадаары болуп турда, үр үениң аас-кежии чедип алдынмас.
Русский: И до тех пор, пока основной чертой его характера является раздражительность, долговременное счастье недосягаемо.
Тувинский: Амыр-дышты, оожургалды болгаш ёзулуг эп-найыралды чедип алыр дизе, хорадаарын чагырып ап, ишти-хөңнүнге буян сеткил болгаш чазык-чаагай сеткилди кижизидип аар херек.
Русский: Чтобы достичь спокойствия, умиротворенности и подлинного дружелюбия, нужно обуздать раздражительность и воспитать в себе доброту и сердечность.
Тувинский: Ону мээң бо номга тодарадып бижиирим практикалар дузазы-биле чедип ап болур.
Русский: Этого можно достичь с помощью практик, которые я опишу в своей книге.
Тувинский: Чымчак сеткилдии боду мөрүнде-ле бисти долгандыр турар улусту база өскертип шыдаар.
Русский: Сама по себе добросердечность способна изменить и окружающих нас людей.
Тувинский: Чиик болгаш сагышка тааржыр харылзажылга тутканывыс тудум-на, бистиң кожаларывыс, эш-өөрүвүс, ада-иевис, ашак-кадайывыс болгаш ажы-төлүвүс хорадаачал эвес апаарлар.
Русский: Когда мы становимся легче и приятнее в общении, наши соседи, друзья, родители, супруги и дети становятся менее раздражительны.
Тувинский: Оон бодунуң ээлчээнде, чазык-чаагай, сагыш човаачал болгаш тайбың апаарлар.
Русский: И, в свою очередь, делаются более сердечными, сочувствующими и миролюбивыми.
Тувинский: Кижилер аразында харылзааларның байдалы боду экижий берип, кадыкшылга база узун назылаарынга безин чаагай салдарлыг болур.
Русский: Улучшается сама атмосфера человеческих отношений, что благотворно отражается на здоровье и даже долголетии.
Тувинский: Бай, ат-алдарлыг, билиглиг бооп болур силер.
Русский: Вы можете быть богаты, влиятельны, образованны.
Тувинский: Ынчалза-даа буян сеткил болгаш энерел сеткилдиң шак ол кадык-чаагай сеткиишкиннери чокта, силерниң угаан-мээңерге-даа, өг-бүлеңерге-даа амыр-тайбың болдунмас – ажы-төлүңер безин хилинчек көөр.
Русский: Но без этих здоровых чувств доброты и сострадания мир невозможен ни в вашей голове, ни в вашей семье – страдать будут даже ваши дети.
Тувинский: Буян сеткил – иштики оожургалдың үндезини-дир.
Русский: Доброта – это залог внутренней умиротворенности.
Тувинский: Бо номну номчааш, амыдыралды экижидериниң кол аргазы – чүвелерге багай хамаарылганы чайладыр дээш база эки хамаарылганы быжыглаар дээш угаанны хүннүң-не чаңчыктырары деп көрүп каар силер.
Русский: Прочитав эту книгу, вы увидите, что основной способ улучшения жизни – это ежедневная тренировка ума по устранению негативного отношения к вещам и укреплению позитивного.
Тувинский: Өзек айтырыг бистиң буян сеткил биле амыр-тайбыңны практика кырынга чаяап шыдаар аргалыывыста болур.
Русский: Ключевой вопрос состоит в том, способны ли мы на практике творить доброту и мир.
Тувинский: Бистиң хөй берге айтырыгларывыс ылап-ла чүнүң-даа мурнунда бодувус дээш сагыш салырынче, канчап-даа тургаш болза, чүткүүрүвүстен тыптып кээр.
Русский: Многие наши проблемы возникают именно оттого, что мы любой ценой стремимся заботиться прежде всего о себе.
Тувинский: Ынчалза-даа мен бодумнуң дуржулгамдан чүвелерге ындыг хамаарылганы өскертип боорун билир мен.
Русский: Но я знаю из собственного опыта, что такое отношение к вещам можно изменить, что человеческий ум можно исправить.
Тувинский: Кижиниң угааны өң болгаш хевири чок, а чамдыкта хора чедирер – ындыг-даа болза, ол каңдан быжыг апарып шыдаар.
Русский: Ум человека бесцветен и бесформен, а порой и ущербен – тем не менее он способен стать тверже стали.
Тувинский: Угаанны чаңчыктырар дизе, шыдамык болгаш тодаргай сорулгалыг боорунга мергежиир херек, ынчан ол каң кадар.
Русский: Чтобы натренировать ум, нужно упражняться в терпении и целеустремленности, которые закалят эту сталь.
Тувинский: Бир эвес силер кандыг-даа бергелерге торулбайн, шиитпирлиг болгаш кызымаа-биле угааныңарны сайзыраңгайжыдар практикаже кичээнгей салыр болзуңарза, чедиишкинниг болур силер.
Русский: Если вы решительно и упорно, невзирая ни на какие трудности станете раз за разом уделять внимание практике совершенствования своего ума – вы добьетесь успеха.
Тувинский: Шыдамык чорук, практика болгаш үе боттары-биле кады өскерилгелерни болдурар.
Русский: Терпение, практика и время принесут с собой перемены.
Тувинский: Дүжүп бербеңер.
Русский: Не сдавайтесь.
Тувинский: Бир эвес эң эгезинден-не чедиишкинге бүзүревес болзуңарза, ону чедип алырыңар чигзиниглиг.
Русский: Если вы с самого начала не верите в успех, то вряд ли его добьетесь.
Тувинский: А бир эвес идегел-биле долган, тодаргай сорулгалыг болзуңарза, чедиишкин черле силерге келир.
Русский: Но если вы полны надежд и целеустремленны, вы так или иначе преуспеете.
Тувинский: Силерге ол дээш алдын медаль тыпсыры чугула эвес- бодуңардан хамааржыр бүгү чүвени кылганыңар чугула.
Русский: И неважно, дадут ли вам за это золотую медаль, – важно то, что вы сделали всё от вас зависящее.
Тувинский: Бот-боттарындан хамааржыры
Русский: Взаимозависимость
Тувинский: Бөгүн делегейниң улуг кезиин электроннуг харылзажылга болгаш медээни кончуг дүрген дамчыдар аргалар, херекселдер четкизи ораап алган.
Русский: Паутина электронных коммуникаций и средств мгновенной передачи информации опутала сегодня большую часть мира.
Тувинский: XXI чүс чылда бүгү делегейни хаара туткан экономика күрүнелерни болгаш оларның чурттакчыларын бот-боттарындан күштүү-биле хамааржыр кылыпкан.
Русский: В XXI веке глобальная экономика сделала государства и их жителей существенно зависимыми друг от друга.
Тувинский: Эрте-бурунгу үелерде чурттар аразында садыглажылга ындыг-ла чугула эвес турганю
Русский: В древние времена торговля между странами была не так уж необходима.
Тувинский: А бистиң үеде аңгылаттынып артып каары болдунмас.
Русский: Но в наше время в изоляции оставаться невозможно.
Тувинский: Ынчангаш бир эвес чоннар бот-боттарын хүндүлевес болза, берге айтырыглар албан тыптып кээр.
Русский: Поэтому если народы не будут уважать друг друга – проблемы неизбежны.
Тувинский: Артык болгаш четпес бай-шыдалдыг күрүнелер аразында, а оон ыңай ол азы өске чурттарда чоннуң бай болгаш ядыы кезектериниң аразында шыңгыы чөрүлдээлер турбуже, бүгү делегейни хаара туткан бот-боттарындан хамаарылганы болгаш харыысалганы быжыглаары шак ындыг экономиктиг моондактарны ажып эртип шыдаар.
Русский: Несмотря на существование серьезных противоречий между более и менее богатыми государствами, а также между богатыми и бедными слоями населения внутри той или иной страны, укрепление духа глобальной взаимозависимости и ответственности способно преодолеть такие экономические барьеры.
Тувинский: Бир чурттуң улузу өске чурттуң улузун ха-дуңмазы дег кылдыр, оларның төрээн чери депшилгениң оруу-биле чоруурунга төлептиг улус кылдыр хүлээп көөр ужурлуг.
Русский: Люди одной страны должны воспринимать людей другой страны как братьев и сестер, заслуживающих того, чтобы их родина шла по пути прогресса.
Тувинский: Делегейниң тергиилекчилериниң бүгү күжениишкиннери турбуже, сандараашкынныг байдалдар соксавайн турар.
Русский: Несмотря на все усилия мировых лидеров, кризисные ситуации не прекращаются.
Тувинский: Дайын-чаалар хөй-ле кем-буруу чок улустуң амы-тынын үзүп, кырганнар, бичии уруглар чок болуп турар.
Русский: Войны уносят жизни многих невинных людей, гибнут старики и дети.
Тувинский: Аажок улуг аг-шериглер, боттарының көңгүс күзел-соруу чок-даа болза, дайылдажып турар.
Русский: Огромные армии воюют отнюдь не по собственной воле.
Тувинский: Шак ол чүү-даа чүве ужун буруу чок улустуң ылаптыг хилинчээ база дыка муңгаранчыг.
Русский: И подлинное страдание этих ни в чем не повинных людей также очень печально.
Тувинский: Улуг чурттарда заводтарның бүдүрүп турары муң-муң янзы хевирниң чепсээн садары шак ол күчүлелге идиг берип турар.
Русский: Торговля оружием – тысячами различных видов вооружений и амуниции, производимых заводами больших государств, – подпитывает это насилие.
Тувинский: Ынчалза-даа көөр хөөн чогу база энерел сеткилдиң болгаш өске улустуң эрге-шөлээзинге хүндүткелдиң четпези бомбалар болгаш үгер-боолардан-даа айыылдыг.
Русский: Однако ненависть, недостаток сострадания и уважения к правам других опаснее бомб и пушек.
Тувинский: Кижиниң угаан-медерелинде көөр хөөн чогу бар турда, бистиң чер-делегейивиске ёзулуг тайбың доктаап шыдавас.
Русский: Пока ненависть обитает в уме человека, подлинный мир на нашей планете невозможен.
Тувинский: Дайын-чааларны соксадыр, делегейни ядерлиг чепсектен хотаар дээш, болдунар-ла бүгү чүвени кылыр ужурлуг бис.
Русский: Мы обязаны сделать всё возможное, чтобы остановить войны и избавить мир от ядерного оружия.
Тувинский: Кижи төрелгетенниң төөгүзүнде атомнуг согугну эң баштай бодунга шенеп көрген Хиросима хоорайга барып чораан мен.
Русский: Я был в Хиросиме, испытавшей на себе первый в истории человечества атомный удар.
Тувинский: Хай-халап болган черни көрүп, ол коргунчуг таварылганы чурттап эрткен улустуң чугааларын дыңнаан мен – чүрээм бүгү чүве дээш ажыңайны берген.
Русский: Я видел место трагедии, слышал рассказы людей, которым довелось пережить этот ужас, – в моем сердце всё перевернулось.
Тувинский: Хензиг үе тургузунда чеже кижи чок болган-дыр!
Русский: Сколько людей погибло в одно мгновение!
Тувинский: Чежези кемдеп-кергээн-дир!
Русский: Сколько было искалечено!
Тувинский: Ядерлиг дайынның чедирери аарышкы болгаш хилинчек кайы хире улуг-дур!
Русский: Сколь велики боль и страдание, причиняемые ядерной войной!
Тувинский: А ам делегейде массалыг узуткаашкын чепсээн бүдүреринге чеже акша чарыгдаттынып турарын бодап көрүңер даан.
Русский: А теперь задумайтесь, сколько денег тратится в мире на производство оружия массового поражения.
Тувинский: Ол аажок коргунчуг-дур, ол хемчээл чок бужар чүүл-дүр!
Русский: Это ужасно, это безмерный позор!
Тувинский: Эртем болгаш техника талазы-биле чедиишкиннер кижи төрелгетенге эвээш эвес артык талаларны берген, ынчалза-даа бүгү чүве дээш төлээр апаар.
Русский: Достижения в области науки и техники дали человечеству немало преимуществ, но за всё приходится платить.
Тувинский: Бисти делегейниң кандыг-даа черинче чедире бээр реактивтиг самолеттар-биле амырап ужуп турар бис, а ол-ла үеде бир черде коргунчуг үрегдекчи чепсекти кылып турар.
Русский: Мы с удовольствием летаем на реактивных самолетах, легко доставляющих нас в любую точку мира, но в то же время где-то создается страшное разрушительное оружие.
Тувинский: Улус чараш бажыңнарны тудуп алыр.
Русский: Люди строят красивые дома.
Тувинский: Ынчалза-даа чер-делегейниң кайы-даа булуңунга чурттап турганнар болза, халдаарынга белен муң-муң ядерлиг дайынчы күчүлүг октарның боттуг айыылы оларның сагыжындан доктаамал үнмес – кандыг-бир кижи салып үндүрер кнопканы базыптары чайлыг херек.
Русский: Но, в каком бы уголке планеты они ни жили, их постоянно преследует страх перед реальной угрозой тысяч и тысяч ядерных боеголовок, готовых к атаке – того и гляди, кто-то нажмет на пусковую кнопку.
Тувинский: Мынчап кээрге, кижиниң сагыжы дендии чугула чүүл болур.
Русский: Человеческое намерение, таким образом, – чрезвычайно ответственная вещь.
Тувинский: Мөңге тайбыңны чедип аарының эге чаңгыс оруу бот-боттарынга бүзүрел, хүндүлел, ынакшыл болгаш ачы-буян дамчыштыр шөйүлген.
Русский: Единственный путь к достижению вечного мира лежит через взаимное доверие, уважение, любовь и милосердие.
Тувинский: Өске орук чок.
Русский: Иного пути нет.
Тувинский: Бо делегейде күштүглерниң ядерлиг, химиктиг, биологтуг азы анаа боо-чепсекти сайзырадырының оруу-биле чоруп, бирээзи өскезин ажарын чедип алыр дээн бүгү оралдажыышкыннары үре-түңнел чок.
Русский: Все попытки сильных мира сего добиться превосходства друг над другом путем развития вооружений – ядерных, химических, биологических или же обычных – бесплодны.
Тувинский: Көөр хөөн чогу болгаш агрессия долган чер-делегейже ёзулуг тайбыңны канчап чедип ап боорул?
Русский: Как можно достичь подлинного мира на планете, исполненной ненависти и агрессии?
Тувинский: Даштыкы делегей, иштикизи чокта, турбас.
Русский: Внешний мир невозможен без внутреннего.
Тувинский: Даштыкы шиитпирлерни ажылдап кылыры – черле чогуур сорулга.
Русский: Выработка внешних решений – вполне достойная задача.
Тувинский: Чүгле кажан кижи угааны көөр хөөн чогу-биле болгаш килең-биле чык долган турда, шак ол шиитпирлер долузу-биле ажыглаттынып шыдавас.
Русский: Но эти решения не смогут действовать в полной мере, пока человеческий ум переполнен ненавистью и гневом.
Тувинский: Ылап-ла маңаа ханы өскерилгелер херек ышкажыл.
Русский: Вот где нужны глубокие перемены.
Тувинский: Бистиң кайывыс-даа сеткил-сагыжывыстың үнер дөзү болур үзелдерни бар шаа-биле өскертирин оралдажыр ужурлуг.
Русский: Каждый из нас должен всеми силами стараться изменить воззрения, лежащие в основе наших чувств.
Тувинский: Ону чүгле практика дузазы-биле чедип ап болур.
Русский: Этого можно достичь только с помощью практики.
Тувинский: Ол бодун болгаш өскелерни билип алыр арганы чоорту өскертиринче угланган.
Русский: Она нацелена на постепенное изменение способа восприятия себя и других.
Тувинский: Делегейивистиң ам турары шүгүмчүлелдиг багай байдал бисти хөделип үнеринче кыйгырып турар.
Русский: Критическое положение, в котором находится наш мир, призывает нас действовать.
Тувинский: Бистиң кайывыс-даа ону эдер дээш бир-ле чүведен кылырын оралдажып, дээди шынарлыг кижизиг чоруун көргүзер ужурлуг.
Русский: Каждый из нас обязан попытаться что-нибудь сделать для его исправления, проявив человечность высокой пробы.
Тувинский: Харалаан, кижизиг чорукту идеологтуг сорулгалар ужун хөлүн эрттир хөй катап чишке каап берип турар.
Русский: Увы, человечность слишком часто приносится в жертву идеологическим целям.
Тувинский: Политиктиг тургузуглар улус-чоннуң амыдыралын экижидер дээш туруп турар.
Русский: Политические системы существуют для того, чтобы улучшать жизнь людей.
Тувинский: Ынчалза-даа акша ышкаш бис дээш ажылдаар орнунга, олар хаая эвес бисти башкара бээр.
Русский: Но, как и деньги, они нередко управляют нами вместо того, чтобы на нас работать.
Тувинский: Бир эвес чымчак сеткил болгаш шыдамыы-биле бот-боттарывыстың бодалдарывысты тооп дыңнаар, тайбың маргылдаага идеялар солчур болзувусса, ниити чүүлдерни тып ап шыдаар бис.
Русский: Если мы добросердечно и терпеливо станем прислушиваться к мнению друг друга, обмениваться идеями в спокойной дискуссии, то сумеем найти точки соприкосновения.
Тувинский: Кижи төрелгетенге ынаавыс, энерел сеткиливис дээш чоннар, идеологиялар, культуралар, сөөк-язы бөлүктериниң аразынга, экономиктиг болгаш политиктиг тургузуглар аразынга таарыштырылга (гармония) дилээри – бистиң хүлээлгевис-тир.
Русский: Это наш долг – из любви и сострадания к человечеству искать гармонию во взаимоотношениях между народами, идеологиями, культурами, этническими группами, между экономическими и политическими системами.
Тувинский: Кажан бүгү кижи ниитилелиниң чаңгыс эвин езулуу-биле билип каарывыска, бистиң тайбың чедип алыр чүткүлүвүс улам күштелир.
Русский: Когда мы по-настоящему осознаем единство всего человеческого сообщества, наше стремление к достижению мира станет еще сильнее.
Тувинский: Бис шупту шак бо сөстүң эң ханы утказы-биле ха-дуңмалышкы бис, ынчангаш өске улустуң хилинчек-човалаңын үлежир ужурлуг бис.
Русский: Все мы – братья и сестры в глубочайшем смысле этого слова, поэтому должны разделять страдание других людей.
Тувинский: Бот-боттарынга хүндүлел, бүзүрел болгаш кижи бүрүзүнүң менди-чаагайынче сагыш салыышкын – бүгү делегейге быжыг тайбыңны чедип алыр идегеливисти хандырар чүүл ол-дур.
Русский: Взаимное уважение, доверие и забота о благополучии каждого – вот то, что питает нашу надежду на достижение прочного мира во всем мире.
Тувинский: Күрүнелерниң тергиидекчилери бо талазы-биле онза харыысалга хүлээр болбайн канчаар.
Русский: Разумеется, лидеры государств несут в этом отношении особую ответственность.
Тувинский: Ынчалза-даа бистиң кайывыс-даа бодунуң шажынчы үзелинден хамаарылга чокка, база идепкейин көргүзер ужурлуг.
Русский: Но проявлять инициативу должен и каждый из нас, независимо от своих религиозных убеждений.
Тувинский: Чүгле кижилер болганывыс ужун.
Русский: Уже потому, что мы люди.
Тувинский: Аас-кежиин тып алыр, хилинчектен чайлаар дээш чүткүп чоруурувус ужун.
Русский: Потому, что мы стремимся найти счастье и избежать страдания.
Тувинский: Бис шупту – бо чер-делегейниң хамаатылары бис база ооң келир үези дээш харыысалганы чүктеп чоруур бис.
Русский: Все мы – граждане этой планеты и несем ответственность за ее будущее.
Тувинский: Бодунга эп-найырал биле чымчак сеткилди сайзырадып алыр, а ол ышкаш өске улустуң эрге-шөлээзин хүндүлеп өөренир, оларның чаагай чоруунче сагыш салыр дизе, бодунуң угааны-биле ажыл кылыр херек.
Русский: Чтобы развить в себе дружелюбие и добросердечие, а также научиться уважать права других и заботиться об их благе, нужно поработать со своим умом.
Тувинский: Бо номга мен силерге ол талазы-биле дузалаар эрте-бурунгу тибет практикалар дугайында чугаалаар мен.
Русский: В этой книге я расскажу о древних тибетских практиках, которые смогут вам в этом помочь.
Тувинский: Ынчаарга хүн бүрүнүң практиказының кол сорулгазы энерел сеткилди болгаш тайбың сеткилди – угаан байдалын сайзырадыры болур.
Русский: Основная же цель повседневной практики состоит в развитии сострадательности и умиротворенности – состояния ума.
Тувинский: А ол дээрге чоннар, язы-сөөктер болгаш аңгы-аңгы шажын-чүдүлгелиг улус, политиктиг болгаш экономиктиг үзелдер аразында таарыштырылгалыг (гармониялыг) хамаарылгаларны тургузарынче чедирип шыдаар, а ындыг болганда, бөгүнгү ниитилелге онза чугула угаан байдалы-дыр.
Русский: Оно способно привести к установлению гармоничных отношений между народами, расами и людьми различных вероисповеданий, политических и экономических взглядов, а потому особенно важного для сегодняшнего общества.
Тувинский: Таарыштырылганы (гармонияны) чедип алыры.
Русский: Достижение гармонии.
Тувинский: Таарыштырылга (гармония) биле эп-найыралды чүгле бодунга буян сеткилди болгаш энерел сеткилди кижизидип алгаш, чедип ап болур.
Русский: Гармонии и дружелюбия можно достичь, лишь воспитав в себе доброту и сострадание.
Тувинский: Ол бистиң өг-бүлелеривиске, чоннарывыска болгаш бүгү делегейге аажок херек.
Русский: Это необходимо нашим семьям, народам и всему миру.
Тувинский: Өскелерге дузалап, оларже сагыш салып, кээргел болгаш хүндүткел көргүзүп тургаш, бис хөй берге айтырыгларны шиитпирлеп шыдаар бис.
Русский: Помогая другим, заботясь о них, проявляя сочувствие и уважение, мы легко сможем решить многие проблемы.
Тувинский: Таарыштырылга (гармония) бүзүрел чогунуң, мегениң болгаш ак сеткилдиг эвес адааннажылганың байдалы-биле дүүшпес.
Русский: Гармония несовместима с обстановкой недоверия, обмана и недобросовестной конкуренции.
Тувинский: Коргуушкун биле күчүлелге үндезилээн чедиишкин үр эвес болур.
Русский: Успех, основанный на страхе и насилии, будет недолгим.
Тувинский: А ооң артык кылдыр сагындырар талалары чаа бергелерни болдурар.
Русский: А его кажущиеся преимущества создадут новые сложности.
Тувинский: Ылап-ла ынчангаш кижи төрелгетенге эң улуг хай-халап болган Делегейниң бирги дайынының соонда ийиги дайын эгелей берген, база катап миллион-миллион улус өлүрткен.
Русский: Именно таким образом всего через два десятка лет после величайшей человеческой трагедии, какой стала Первая мировая война, разразилась вторая, и были снова убиты миллионы людей.
Тувинский: Көөр хөөн чогу болгаш өжээргел долган бистиң хөй чүс чыл төөгүвүс эки орукту тыварының эргежок чугулазын эң-не тодазы-биле херечилеп турар.
Русский: Наша многовековая история, полная ненависти и злобы, со всей очевидностью свидетельствует о необходимости найти лучший путь.
Тувинский: Берге айтырыгларывысты чүгле тайбың аргалар-биле шиитпирлеп болур.
Русский: Наши проблемы могут быть решены только лишь мирными средствами.
Тувинский: Тайбыңга ынак чугаалар-даа четпес – угаан-чүректиң тайбыңы херек.
Русский: И миролюбивых речей недостаточно – нужен мир в умах и сердцах.
Тувинский: Чер-делегейивис чүгле ынчаар экижип болур.
Русский: Только так наша планета может стать лучше.
Тувинский: Ол болдунмас дээр силер бе?
Русский: Это невозможно, скажете вы?
Тувинский: Амгы байдалче бисти дайын, меге болгаш коргуушкун эккелген.
Русский: К нынешней ситуации нас привели война, обман и страх.
Тувинский: Ам, оон үнер арга тып алыр дээш, бир-ле чаа чүве ажыглаар ужурлуг бис.
Русский: Теперь, чтобы найти выход, мы должны прибегнуть к чему-то новому.
Тувинский: Чеже-даа ажык чок, идеалисчи ышкаш сагындырып турза, бисте энерел сеткилден, кижиниң үнелиин болгаш кижи төрелгетенниң чаңгыс эвин хүлээп көөрүнден өске арга чок.
Русский: Сколь бы непрактичным и идеалистичным это ни казалось, но у нас нет альтернативы состраданию, признанию ценности человека и единства человечества.
Тувинский: Быжыг аас-кежии оон өскээр чедип алдынмас.
Русский: По-другому прочного счастья не достичь.
Тувинский: Шак ол чаңгыс эпти ожаап билбишаан, аңгы-аңгы чурттарже аян-чоруктарны кылгылаан мен.
Русский: С этим ощущением единства я путешествовал по разным странам.
Тувинский: Он-он чылдарда угаанымны өөредип келген мен.
Русский: Я десятилетиями тренировал свой ум.
Тувинский: Ынчангаш ам, янзы-бүрү чурттарның улузу-биле ужурашканымда, бистиң аравыста кандыг-даа моондак чок.
Русский: И теперь, когда я встречаюсь с людьми из различных стран, между нами нет никаких преград.
Тувинский: Аңгы-аңгы культураларга, янзы-янзы политиктиг болгаш экономиктиг системаларга хамааржыр-даа болзувусса, алыс үндезинивис дөмей деп бүзүрээр мен.
Русский: Я убежден, что, несмотря на принадлежность к разным культурам, к различным политическим и экономическим системам, мы в основе своей одинаковы.
Тувинский: Улам хөй улуска ужурашканым тудум-на, кижи төрелгетенниң билчиишкин болгаш хүндүткелге үндезилеттинген чаңгыс эви – кижиниң ажыл-чорудулгазының ылаптыг болгаш үре-түңнелдиг үндезини-дир деп бүзүрелим быжыгып-ла орар.
Русский: Чем больше людей я встречаю, тем крепче становится моя убежденность в том, что единство человечества, которое зиждется на понимании и уважении, есть подлинная и плодотворная основа человеческой деятельности.
Тувинский: Кайнаар-даа чорупкан болзумза, ону каяа-даа чугаалап чоруур мен.
Русский: Куда бы я ни поехал, я везде говорю это.
Тувинский: Энерел сеткил болгаш ынакшылдың – ёзулуг төрелдешкээниң практиказы – бүгүдени хаара тудар чүдүлге ол-дур деп үзүрээр мен.
Русский: Я верю, что практика сострадания и любви – подлинного духа родства – это универсальная религия.
Тувинский: Сээң буддист азы христиан, мусульман азы индуист болуруң, черле кандыг-бир чүдүлгелииң-даа чугула эвес: бүгү кижи төрелгетенден аңгылаттынмазыңны медереп билириң чугула.
Русский: Неважно, буддист ты или христианин, мусульманин или индуист, исповедуешь ли ты вообще какую-либо религию: важно лишь твое ощущение неотделимости от всего человечества.
Тувинский: Мээң-биле чөпшээрежир силер бе?
Русский: Согласны ли вы со мной?
Тувинский: Бо бүгү хоозун чүве-дир деп бодавайн тур силер бе?
Русский: Не думаете ли вы, что всё это чепуха?
Тувинский: Чамдык улустуң адап турары дег, бурганнарның хааны эвес-тир мен.
Русский: Я не царь богов, как иные меня называют.
Тувинский: Чугаалап турар бүгү чүвем мээң хуу дуржулгамга үндезилеттинген, а ол кыдыра болбайн канчаар.
Русский: Всё, что я говорю, основано на моем личном опыте, а он, естественно, ограничен.
Тувинский: Ынчаарга мен ол идеяларны бодумнуң хүн бүрү амыдыралымга ажыглаарын шынап-ла оралдажып чоруур мен, ылаңгыя бергелерге таваржы бергенимде.
Русский: Но я действительно стараюсь применять эти идеи в своей повседневной жизни, особенно когда сталкиваюсь с трудностями.
Тувинский: Чамдыкта чедимче чок-даа болур мен.
Русский: Разумеется, иногда я терплю неудачу.
Тувинский: Чамдыкта шыжыга-даа бээр мен.
Русский: Порой испытываю раздражение.
Тувинский: Аксымдан доңгун сөс-даа үне халый бээр-ле.
Русский: Случается, что с моих уст срывается резкое слово.
Тувинский: Ынчалза-даа ол дораан бодумга бодалымда: “Чок, ол шын эвес-тир” дээр мен.
Русский: Но я тут же мысленно говорю себе: «Нет, это неправильно».
Тувинский: Ону дораан медереп билип каар мен.
Русский: Я сразу это чувствую.
Тувинский: Чүге дээрге бо номнуң үндезинин тургузуп турар энерел сеткилдиң болгаш мерген угаанның практикаларын бүгү бодум-биле сиңирип алган мен.
Русский: Поскольку всем своим существом впитал практики сострадания и мудрости, составляющие основу этой книги.
Тувинский: Шак ол хүн бүрүнүң ажылы мээң амыдыралымга аажок ажыктыг болгаш ужур-дузалыг.
Русский: Эти ежедневные занятия весьма полезны и значимы в моей жизни.
Тувинский: Бистиң угаан-чүрээвистиң дөмейлешкээн билир болгаш, ол практикалар дугайында силерге чугаалап бериксеп тур мен.
Русский: И зная о сходстве наших сердец и умов, я хочу рассказать об этих практиках вам.
Тувинский: Кыдат коммунистер Чөөн Тибетче шургуп кирип келгенде, мен он беш харлыг турган мен.
Русский: Мне было всего пятнадцать, когда китайские коммунисты вторглись в Восточный Тибет.
Тувинский: Бир чыл-даа эртпээнде, тибет чазак күрүнени баштаар кижи мен болур ужурлуг деп шиитпир хүлээп алган.
Русский: Не прошло и года, как тибетское правительство приняло решение, что я должен возглавить государство.
Тувинский: Ол болза берге үе болуп, бистиң хосталгавысты херекке албайн турган.
Русский: Это было трудное время, наши свободы попирались.
Тувинский: Ынчангаш 1959 чылда караңгы дүне найысылалды каапкаш баар ужурга таварышкан мен.
Русский: И в 1959 году я был вынужден под покровом ночи покинуть столицу.
Тувинский: Индияга шөлүлгеге тургаш, бис хүннүң-не бергелерни көрүп эртип турдувус.
Русский: Находясь в изгнании в Индии, мы ежедневно сталкивались с трудностями.
Тувинский: Шуут өске агаар-бойдуска чаңчыгарындан эгелээш, бистиң культурлуг институттарывысты катап тургузарынга чедир.
Русский: Начиная с необходимости приспособиться к совершенно другому климату и заканчивая необходимостью восстановить наши культурные институты.
Тувинский: Сүлде-сүзүк практиказының ачызында мен үзел-бодалымны тургузуп ап шыдаан мен.
Русский: Благодаря духовной практике я смог выработать мировоззрение.
Тувинский: Ол меңээ бис шупту частырыглыг үзелдер дээш оруувустан аскан улус-тур бис деп, бисти чаңгыс-ла ол харылзаалар каттыштырып турар деп база бис сайзыраңгайжыдылгага ажык бис деп барымдааны утпайн, янзы-бүрү шиитпирлер дилээрин үргүлчүлээр арганы берген.
Русский: Оно позволило мне продолжать поиск различных решений, не упуская из виду того факта, что все мы – люди, сбитые с пути ошибочными воззрениями, что нас связывают всё те же узы и что мы открыты совершенствованию.
Тувинский: Ооң ачызы-биле мен энерел сеткилдиг, тайбыңчаан боору болгаш мерген угаан хүн бүрүнүң амыдыралынга эргежок чугула деп база олар хүн бүрүдеги практика дузазы-биле сайзыраар ужурлуг деп билип каан мен.
Русский: Благодаря этому я понял, что сострадательность, умиротворенность и мудрость необходимы в повседневной жизни и должны развиваться при помощи ежедневной практики.
Тувинский: Бергелер чайлаш чок, а ындыг болганда, оларга шын хамаарылганы бодунга кижизидип аары эргежок чугула.
Русский: Трудности неизбежны, а потому необходимо воспитывать в себе правильное к ним отношение.
Тувинский: Өжээргел бистиң эки чүвени багай чүведен ылгаар шинээвисти кудуладыптар.
Русский: Злоба уменьшает нашу способность отличать дурное от доброго.
Тувинский: Чамдыкта кижиниң кылган херээнге харыы кылдыр шиитпирлиг хөделиишкиннер эргежок чугула, ынчалза-даа ону өжээргел чокка кылып болур.
Русский: Иногда необходимы решительные действия в ответ на чей-то поступок, но это можно сделать без злобы.
Тувинский: Өжээргелдиң херээ чок, ооң кандыг-даа үнези чок.
Русский: В злобе нет необходимости, она не имеет никакой ценности.
Тувинский: Энерел сеткилди делегейниң үндезини дээр мен.
Русский: Я называю сострадание мировым устоем.
Тувинский: Улус аас-кежикче чүткүүр, хилинчектенир хөңнү чок.
Русский: Люди стремятся к счастью и не хотят страдать.
Тувинский: Иштики тайбың – бүгү кижи төрелгетенниң кол хереглели.
Русский: Внутреннее спокойствие – основная потребность всего человечества.
Тувинский: Кадык, энерел сеткилдиг тодаргай сорулгалыг боору – бүгү мергежилдерлиг болгаш кандыг-даа үзел-бодалдыг улустуң сүлде-сүзүк өзүлдезиниң үндезини.
Русский: Здоровая, сострадательная целеустремленность – это залог духовного роста людей всех профессий и любых убеждений.
Тувинский: Бо номнуң дугайныда.
Русский: Об этой книге.
Тувинский: Дараазында эгелерге мен онзагай буддийжи практикаларны тодарадып бижиир мен.
Русский: В последующих главах я буду описывать особые буддийские практики.
Тувинский: Олар иштики амыр-дыш чедип аарынга болгаш энерел сеткилдиг болур салымныын сайзырадырынга дузалаар.
Русский: Они способствуют достижению внутреннего покоя и развитию способности к состраданию.
Тувинский: Шак ол практикалар чүвелерниң барының дугайында, буддистерниң санап турары-биле, частырыглыг билиглерни ажып эртер дээш кылыр ажыл-чорудулганың тудуш кезээ болур.
Русский: Эти практики представляют собой составную часть деятельности по преодолению ошибочных, по мнению буддистов, представлений о существовании вещей.
Тувинский: Буддийжи терминологияда ону хосталыышкынче орук деп адаар.
Русский: В буддийской терминологии это называется путем к Просветлению.
Тувинский: Ынчалзажок силер бот-сайзыраңгайжыдылга оруунга тодарадып бижээним методтардан бодуңарның-биле силерге эң-не тааржырларын ажыглап болур силер.
Русский: Впрочем, вы вольны использовать на своем пути самосовершенствования лишь те из описанных методов, которые, по вашему мнению, больше всего вам подходят.
Тувинский: Номну алды кезекке чарып алган мен.
Русский: Я разбил книгу на шесть частей.
Тувинский: Баштай Үндезиннерни илередип бижээн.
Русский: Прежде всего, излагаются Основы.
Тувинский: Будданың амыдыралының чижээнге бодунуң амыдыралын долу утка сиңген кылып аарының дугайында чугаалап турар.
Русский: На примере жизни Будды рассказано о том, как наполнить свою жизнь смыслом.
Тувинский: База-ла аңаа номчукчу сүлде-сүзүк практиказының үш угланыышкыны – мөзү-шынар, мөөңнелип хайгаараары (даяан кылыры) болгаш мерген угаан-биле таныжар.
Русский: Здесь же читатель познакомится с тремя направлениями духовной практики – нравственностью, сосредоточенным созерцанием (медитацией) и мудростью.
Тувинский: Ол угланыышкыннар бүгү номнуң өзек темалары болур.
Русский: Эти направления являются магистральными темами всей книги.
Тувинский: Ийиги кезээн “Мөзү-шынар практиказы” деп адаан.
Русский: Вторая часть озаглавлена как «Практика нравственности».
Тувинский: Ында мөзү-шынарның ийи хевирин тодарадып бижээн: долгандыр турарларга сөстер-биле-даа, ажыл-чорудулга-биле-даа хора чедирбес чүткүл база кижилерже сагыш салыр хөөннүүн сайзырадыры.
Русский: Там описаны два типа нравственности: стремление ни словами, ни действиями не причинять вреда окружающим и развитие склонности проявлять заботу о людях.
Тувинский: “Даяан кылырының практиказы” деп үшкү кезээн адаан.
Русский: Третья часть озаглавлена как «Практика медитации».
Тувинский: Угаан мөөңнээшкини канчаар чедип аарын болгаш стресстиг (нервиниң эмин эрттир улуг күжениишкини болган) байдалдарда оожургалды канчаар кадагалаарын тайылбырлаар мен.
Русский: Я объясняю, как достичь концентрации ума и сохранять спокойствие в стрессовых ситуациях.
Тувинский: “Мерген угаан практиказы” дээр дөрткү кезээнде нарын-даа болза, аажок ажыктыг барымдаалаттынган илерээшкинниң болгаш хоозун шынарның темазын көдүрүп үндүрген.
Русский: В четвертой части – «Практика мудрости» – затронута сложная, но весьма полезная тема обусловленного проявления и пустоты.
Тувинский: Маңаа бис угаан биле ооң абсолюттуг алыс бүдүжүнүң аразында ылгалды чугаалажып көрүп, буддийжи философияже улам хандыр сиңнигер бис.
Русский: Здесь мы больше углубляемся в буддийскую философию, рассматривая различие между умом и его абсолютной природой.
Тувинский: Бо кезекке мен даштыкы илерээшкиннерниң болгаш боттуг чүүлдүң кандыг арга-биле дүгжүп боорун тайылбырлаар мен.
Русский: В этой части я объясняю, каким образом внешние проявления оказываются совместимы с реальностью.
Тувинский: Ол чүүл, мен бодаарымга, буддизм бүгү чүвени хүлээвес азы ундаргай делегей билиишкинниг дээн янзылыг бодалдарны чок кылыр ужурлуг.
Русский: Как мне кажется, это должно развеять всяческие представления о нигилистичности или пессимистичности буддизма.
Тувинский: Мөзү-шынар, мөөңнелип хайгаараары болгаш мерген угаан дугайында шак ол бодалдар номнуң “Тантра” дээр бешки кезээнде база уланчызын алган.
Русский: Эти рассуждения на темы нравственности, сосредоточенного созерцания и мудрости находят продолжение и в пятой части книги – «Тантра».
Тувинский: Ында үстүнду айыткан үш таланы каттыштырган онзагай йогалыг практиканы тодарадып бижээн.
Русский: В ней описана особая йогическая практика, объединяющая три вышеупомянутых аспекта.
Тувинский: Ол ышкаш практикажы дуржулгалыг улус сүлде-сүзүк оруунга күзээшкинни канчаар ажыглап боорун тайылбырлаан.
Русский: Также разъясняется, как опытные практикующие могут использовать на духовном пути желание.
Тувинский: “Оруктуң чадалары” дээр төнчү кезээ эң үндезиннерден эгелээш, хосталыышкынга – угаан биле мага-боттуң өске улуска ачы-дуза чедирери-биле бүрүн чаңчыга бээри байдалга – чедир практикаларның допчулалы болур.
Русский: Завершающая часть «Этапы пути» представляет собой обзор практики от самых начал и до просветления – состояния, в котором ум и тело оказываются полностью приспособлены для того, чтобы приносить пользу другим людям.
Тувинский: Бүдүн номну өттүр ооң кол темазы – мөзү-шынар үзелдериниң болгаш мөөңнээшкинниң чаяары боттуг чүүлдү хандыр билип аарының ачызы-биле угаанны болгаш сеткил-сагышты сайзыраңгайжыдары.
Русский: На протяжении всей книги основной ее темой является совершенствование ума и чувств посредством нравственных убеждений и глубокого понимания реальности, порожденных концентрацией.
Тувинский: Мөзү-шынарны, мөөңнелип хайгаараарын болгаш мерген угаанны хосталыышкын чедип аарының программазы кылдыр хүлээп көөр херек.
Русский: Нравственность, сосредоточенное созерцание и мудрость следует воспринимать как программу достижения просветления.
Тувинский: А ол программа практиканың дээди сорулгазын – бо делегейге чаа, улам эп-найыралдыг, энерел сеткилдиг, тайбың болгаш мерген угаанныг хамаарылганы тургузарын биске сагындырып турар.
Русский: А это напоминает нам о высшей цели практики – формировании нового, более миролюбивого, сострадательного, спокойного и мудрого отношения к миру.
Тувинский: Программаны угаап бодаары – боду мөрүнде бисти сорулгавысче чедире бээр оруктуң чадазы болур.
Русский: Осмысление этой программы – само по себе этап пути, приводящего нас к цели.
Тувинский: Ол силерге оода-ла чамдык кезээ-биле ажыктыг болур боор деп идегээр-дир мен, а бир эвес ындыг болбаза-даа, коргунчуг чүү-даа чүве чок.
Русский: Я надеюсь, что она хотя бы отчасти будет для вас полезной, но если нет – ничего страшного!
Тувинский: практиканың үш аргазы
Русский: три способа практики
Тувинский: Будданың хосталыышкыны биске үлегер-чижек дег.
Русский: Просветление Будды как пример для нас.
Тувинский: Чамдык буддийжи школалар Будда Шакьямуни оруктуң практиказын эрткеш, бистиң эрага чедир VI чүс чылда Индияга хосталыышкынга четкен деп санап турар.
Русский: Одни буддийские школы считают, что Будда Шакьямуни достиг просветления в Индии в VI веке до нашей эры, пройдя практику пути.
Тувинский: Өске школаларның санап турары-биле, ол хосталыышкынга оранчок мурнунда четкен.
Русский: Другие школы полагают, что он достиг просветления намного раньше.
Тувинский: А ооң VI чүс чылда боттанылгазының сорулгазы болза чүгле орукту көргүзери турган.
Русский: И целью его воплощения в VI веке до нашей эры была лишь демонстрация пути.
Тувинский: Бис Тибетте сөөлгү бодалды барымдаалап турар бис.
Русский: Мы в Тибете придерживаемся последней точки зрения.
Тувинский: Ону чүүлдүгзүнүп турар улус боттары хосталыышкынга чедер дизе, канчаар практикалаар ужурлуун Будданың үлегер-чижээнден өөренип ап турар.
Русский: Те, кто ее разделяет, учатся на примере Будды, как нужно практиковать для того, чтобы самим достичь просветления.
Тувинский: Кандыг-даа болза, дараазында чүүлдү демдеглээр ужурлуг бис.
Русский: В любом случае мы должны отметить следующее.
Тувинский: Будда Шакьямуни индий хаан өг-бүлеге
төрүттүнгеш, анаа амыдыралдың чүүл-бүрү кежиктери-биле бүргеткен турган.
Русский: Будда Шакьямуни родился в индийской королевской семье и был окружен всевозможными мирскими благами.
Тувинский: Чээрби тос харлыында бо делегейниң хилинчек-човалаңы-биле таварышкаш, ол бодунуң хаан байдалындан ойталаан.
Русский: Столкнувшись в возрасте двадцати девяти лет со страданиями мира, он отказался от своего царственного положения.
Тувинский: Будда бажын дөңгүрертип, өг-бүлезин каапкаш, этиктиг аажы-чаң системазын хүлээп алгаш, чүдүлгелиг кижиниң мөзү-шынарынче эргиле берген.
Русский: Будда остриг волосы, оставил семью и обратился к монашеской нравственности, приняв систему этичного поведения.
Тувинский: Дараазында алды чыл дургузунда Шакьямуни мөөңнелип хайгаараарын чедип алыры-биле, бодун кызыгаарлаар даяан кылып турган.
Русский: На протяжении последующих шести лет Шакьямуни занимался аскетической медитацией, чтобы обучиться сосредоточенному созерцанию.